Diari Oficial de la Generalitat Valenciana


Sumari del DOGV 5307, del 20-07-2006 (2006/7439)

RESOLUCIÓ de 14 de juny de 2006, del director general d'Obres Públiques, per la qual es deleguen funcions en matèria d'autoritzacions, permisos i llicències en la xarxa de carreteres de la Generalitat.
---------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5307

Data del DOGV
:   20-07-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/7439


Data del document
:   14-06-2006

Organisme emissor
:   Conselleria d'Infraestructures i Transport

Tipus de document
:   Resolució

Correcció d'errades

Anàlisi jurídica

 Descriptors 

:   * delegació de poders
    * Dret administratiu

RESOLUCIÓ de 14 de juny de 2006, del director general d'Obres Públiques, per la qual es deleguen funcions en matèria d'autoritzacions, permisos i llicències en la xarxa de carreteres de la Generalitat. [2006/7439]  
Per Resolució de 15 de gener de 1987, del director general d'Obres Públiques, es van delegar funcions en matèria d'autoritzacions, permisos i llicències en la xarxa de carreteres de la Generalitat Valenciana en els caps dels servicis territorials d'Obres Públiques, de Castelló i Alacant i en el cap del Servici de Planificació i Explotació de l'esmentada Direcció General a València.  
L'Orde de 29 d'abril de 2005, del conseller d'Infraestructures i Transport, per la qual es desenvolupa el Decret 182/2004, d'1 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport no preveu en l'estructura organitzativa de la Direcció General d'Obres Públiques, el Servici de Planificació i Explotació de l'esmentada Direcció General a València a què es referix la resolució de delegació de funcions esmentada. Per això, a fi d'aconseguir una major agilitat i eficàcia administrativa, es fa necessari acomodar a la nova organització existent la delegació citada.  
En virtut de les facultats atribuïdes per l'article 68 de la Llei 5/1983, de 30 de desembre, de Govern Valencià, i l'article 13.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i fent ús de les atribucions que em conferix el Decret 182/200, d'1 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport, resolc  
Primer   
Delegar en els caps dels servicis territorials de Carreteres de la Direcció General d'Obres Públiques a Castelló, Alacant i València de la Conselleria d'Infraestructures i Transport, l'exercici de les facultats de concessió d'autoritzacions, permisos i llicències, en les zones de domini públic, de protecció i de reserva de les carreteres de la Generalitat Valenciana establides en el títol VIII de la Llei 6/1991, de 27 de març, de Carreteres de la Comunitat Valenciana, excepte les autoritzacions per a les instal.lacions següents:   
A. Estacions i àrees de servici  
B. La regulació semafòrica  
C. Nous accessos  
D. Actuacions sobre edificacions existents  
E. Ordenació d'accessos existents l'exercici dels quals es reserva el director general d'Obres Públiques.   
Segon  
La delegació de competències que es disposa en la present resolució no serà obstacle perquè el director general d'Obres Públiques puga advocar el coneixement i resolució de tots els assumptes que considere oportuns que; així mateix podrà revocar la present delegació en qualsevol moment segons el que establixen l'article 68.5 de la Llei 5/1983, de 30 de desembre, de Govern Valencià, i l'article 13.6 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Tercer   
En les resolucions que es dicten en virtut d'esta delegació de funcions, es farà constar expressament este aspecte d'acord amb el que establixen les lleis esmentades i s'entendran dictades per l'òrgan delegatori i són, per tant, susceptibles de recurs d'alçada davant del secretari autonòmic d'Infraestructures.   
Quart  
Queda derogada expressament la Resolució de 15 de gener de 1987, del director general d'Obres Públiques, per la qual es deleguen funcions en matèria d'autoritzacions, permisos i llicències en la xarxa de carreteres de la Generalitat .  
Cinqué  
La present resolució entrarà en vigor l'endemà de la seua publicació en el DOGV.  
València, 14 de juny 2006.. El director general d'Obres Públiques: Victoriano Sánchez-Barcáiztegui Moltó.